அம்பை - 20 (நெல்)

அம்பை - 20 (ASD 20) எனப்படும் இந்த நெல் வகை, ஐ ஆர் - 18348 - 38 - 3, ஐ ஆர் - 25863 - 61 - 32, மற்றும் ஐ ஆர் - 58 (IR 18348-38-3 / IR 25863-61-32 / IR 58) என மூன்று நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.

வெளியீடு 
தமிழக நெல்லை மாவட்டத்தின், அம்பையில் அமைந்துள்ள தமிழ்நாடு நெல் ஆராய்ச்சி நிறுவனம் (Rice Research Station, Ambasamudram), 1997 ஆம் ஆண்டு, இவ்வகை நெல்லை  வெளியிடப்பட்டதாக அறியப்படுகிறது.

காலம் 
குறுகியகால நெற்பயிர்களில் ஒன்றான இது, 110 நாட்களில் அறுவடைக்கு வரக்கூடியதாக கருதப்படுகிறது. இதுபோன்ற குறுங்கால நெற்பயிர்கள், நவரை, சொர்ணவாரி, கார், குறுவை, மற்றும் பின்தாளடி போன்ற பட்டங்கள் (பருவங்கள்) ஏற்றதாக கூறப்படுகிறது.

சாகுபடி 
நீர்ப்பாசன வசதியுள்ள, தமிழகத்தின் அனைத்து மாவட்டங்களிலும், சாகுபடி செய்ய உகந்ததாக  கூறப்படும் இந்த நெல் வகை, புதுச்சேரி புறப் பகுதியிலும் சாகுபடி செய்ய பரிந்துரைக்கப்படுகிறது.

சிறப்புப் பண்புகள் 
 இந்த நெல் இரகம் ஒரு எக்டேருக்கு 5800 கிலோவரை ( 5.8 t/ha) மகசூல் தரக்கூடியது.
 இதன் நெற்பயிர் குலைநோய், தண்டு துளைப்பான், இலை மடிப்பு, மற்றும் உறை அழுகல் போன்றவைகளை எதிர்க்கும்  திறனுடையது.
 இந்நேல்லின் அரிசி, வெள்ளை நிறத்தில் அரைக் குள்ள அளவில் காணப்படுகிறது.

இவற்றையும் காண்க 
 பாரம்பரிய நெல்
 இயற்கை வேளாண்மை
 வேளாண்மை

சான்றுகள் 

நெல் வகைகள்
தமிழ்நாட்டின் நெல் வகைகள்